**22 august 2025**

**COMUNICAT DE PRESĂ**

**Extinderea competențelor profesionale, didactice și științifice ale cadrelor didactice din liceele cu profil agricol prin implementarea programului de formare continuă**

***Tranziția la Bioeoconomia Verde***

Universitatea de Științe Agricole și Medicină Veterinară Cluj-Napoca (USAMVCN), în calitate de beneficiar de finanțare, implementează în perioada 11.12.2024-30.10.2025 proiectul *Educație agricolă sustenabilă pentru asigurarea tranziției spre bioeconomia verde* - Manager de proiect Prof. Dr. Ioana Pop, contract de finanțare nr. 14116/10.12.2024.

Proiectul a fost finanțat prin Planul Național de Redresare și Reziliență (PNRR) în cadrul Componentei 15 – Educație, Pilonul VI – Politici pentru noua generație, Reforma 4 – Crearea unei rute profesionale complete pentru învățământul ethnic superior, Investiția 7 – Transformarea liceelor agricole în centre de profesionalizare, Apelul de proiecte – Program de formare a cadrelor didactice din Liceele cu profil agricol.

Obiectivul general al proiectului a constat în creșterea capacității a 15 licee agricole din regiunile de dezvoltare Nord-Vest, Nord-Est și Centru de a furniza o educație agricolă modernă și relevantă pentru elevi, ca urmare a extinderii competențelor a 150 cadre didactice din aria curriculară *Tehnologii*, domeniul agricol/silvic, precum și din domeniile conexe (biologie, chimie, fizică etc.).

Sub acest considerent, grupul țintă a fost format din 151 de astfel de cadre didactice, selectate din cadrul următoarelor licee: Liceul Tehnologic Nr.1 Valea lui Mihai, Liceul Tehnologic Nr. 1 Salonta, Liceul Tehnologic Agroindustrial “Tamasi Aron”, Liceul Tehnologic Agricol “Alexiu Berinde”, Liceul Tehnologic Agricol Bistrița, Liceul Tehnologic Agricol Beclean, Liceul Silvic Transilvania Năsăud, Liceul Tehnologic “Ioan Bojor “ Reghin, Colegiul Agricol “Traian Săvulescu” Târgu Mureș, Liceul Tehnologic “George Barițiu” Livada, Colegiul Agricol “ Daniil Popovici Barcianu” Sibiu, Colegiul pentru Agricultură și Industrie Alimentară “Țara Bârsei” Prejmer, Colegiul “Emil Negruțiu” Turda, Liceul Tehnologic “Ioan Ossian” Șimleul-Silvaniei, Liceul Tehnologic “Puskas Tivadar” Ditrău.

Toate cadrele didactice selectate și formate în grupul țintă au fost certificate în urma evaluării finale corespunzătoare programului de formare continuă *Tranziția la Bioeconomia Verde*. Acest program a fost acreditat prin OMEC nr. 3532/12.03.2025, pe o perioadă de 3 ani (2025-2028) având domeniul tematic abilitarea curriculară.

Prin forma de învățământ, respectiv forma de organizare a programului tip *blended learning*, demersul instructiv al cadrelor didactice a constat în 90 de ore, repartizate astfel: 30 ore față-în-față; 20 ore online sincron; 40 ore online asincron. Perioada de formare a fost organizată, în funcție de grupa de formare, în lunile aprilie – iulie, iar evaluarea finală în lunile iunie - august.

Ca urmare a absolvirii programului de formare continuă *Tranziția la Bioeconomia Verde*, toate cele 151 de cadre didactice au obținut un număr de 30 credite profesionale transferabile.

Prin activitățile și măsurile implementate, proiectul a contribuit la indicatorul comun 10 - Numărul de participanți care urmează studii sau cursuri de formare, aferent Pilonului VI (6) al PNRR, în concordanță cu indicatorii comuni prevăzuți în Anexa Regulamentului delegat (UE) 2021/21062 cu privire la indicatorii comuni prevăzuți de sprijinul acordat prin Mecanismul de redresare și reziliență. De asemenea, proiectul a reprezentat vectorul prin care USAMVCN a contribuit la atingerea Țintelor 475 și 476 ale PNRR.

Valoarea totală a proiectului este de 731.223,00 lei, din care valoarea eligibilă prin PNRR este în cuantum de 698.611,61 lei, respectiv valoarea de la bugetul de stat în cuantum de 32.611,39 lei.

USAMV Cluj-Napoca

Adresa de email proiect: tbv@usamvcluj.ro